
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02672/2013-04
27.06.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 27.06.2014. године, донела је
О Д Л У К У

о акредитацији студијског програма
Утврђује се да УНИВЕРЗИТЕТ УНИОН - РАЧУНАРСКИ ФАКУЛТЕТ         са седиштем у  DOCVARIABLE ConvertString(Adresa,1,5) \* MERGEFORMAT БЕОГРАД, КНЕЗ МИХАЈЛОВА 6/6,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 102971356, Матични број: 17489453,  испуњава прописане стандарде за акредитацију студијског програма Мастер академске студије - РАЧУНАРСКЕ НАУКЕ у оквиру поља природно-математичких наука и то за 15 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ УНИОН - РАЧУНАРСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT БЕОГРАД, КНЕЗ МИХАЈЛОВА 6/6,  DOCVARIABLE ConvertString(Sediste,1,5) \* MERGEFORMAT БЕОГРАД, је дана 25.12.2013. године поднела захтев за акредитацију студијског програма Мастер академске студије - РАЧУНАРСКЕ НАУКЕ у оквиру поља природно-математичких наука под бројем 612-00-02672/2013-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ УНИОН - РАЧУНАРСКИ ФАКУЛТЕТ и предлог одлуке, достављени су Комисији за акредитацију и проверу квалитета.
 Студијски програм је  у природно математичком пољу  што је у складу са законом и листом области коју је утврдио Национални савет. Назив дипломе Мастер информатичар  је у складу са листом звања коју је утврдио Национални савет, а дужина студија 1 годинa и 60 ЕСПБ је у складу са законом.  Програм је прихваћен 28.10.2013. - Сенат универзитета.
Студијски програм садржи све законом предвиђене елементе и има предвиђени број ЕСПБ. Студијски програм обезбеђује стицање компетенција за препознатљиву и јасну професију и занимање: студенти се образују за имплементацију програмских језика, рачунарских игара, система заснованих на знању, система за проналажење информација, а упознају и роботику, биоинформатику, нове web технологије и ситеме виртуелне стварности. Сврха студијског програма је јасно и недвосмислено формулисана и у складу је са основним задацима и циљевима установе. Циљеви су јасно формулисани, у складу са задацима установе. Јасно је наведено које опште и предметно специфичне способности студенти стичу савладавањем програма. Међутим, диплома саплемент не садржи никакве податке у том смислу.
Структура курикулума обухвата распоред предмета по семестрима, фонд часова и број ЕСПБ. Структура курикулума обухвата захтеване ставке, осим начина стицања и квантитативног обима постигнутих поена кроз активно учешће у извођењу наставе. Озбиљан недостатак курикулума је минимална препоручена литература. Већина предмета има само једну, а ређе две обавезне референце, што је мало за овај ниво студија и прокламоване циљеве. У структури студијских програма правилно су заступљене различите групе предмета према препорученим процентима, у дозвољеним границама одступања. Студијски програм је целовит и свеобухватан и нуди најновија стручна сазнања. Програм је усаглашен са другим програмима на истој установи. Програм је усаглашен са три експлицитно наведена програма иностране високошколске установе из Европе (сва три из Уједиљеног Краљевства). На програм се уписује одговарајући број студената, сходно могућностима установе. При упису  се вршиопште рангирање на основу успеха у претходном нивоу школовања. Не проверавају се експлицитно  способности студената које одговарају карактеру студијског програма. Студенти полагањем испита стичу захтевани беој ЕСПБ бодова. Број ЕСПБ бодова је утврђен за сваки предмет према оптерећењу студената и према јединственој методологији. Захтеви овог стандарда су углавном испуњени, осим експлицитног оцењивања студената на основу активности на часу у току извођења наставе. Сваки предмет из студијског програма има јасан и објављен начин стицања поена осим оцењивања активности у току извођења наставе. 
На основу анализе пролазности (студенти који су остварили више од 37 ЕСПБ по години), Табела 8.2, следи да је она на нивоу од око 28.5%, што је изузетно ниска пролазност. Генерално су игри изузетно мали бројеви. До сада је у протеклом четворогодишњем периоду уписано свега 7 студената.
Постоји довољан број наставника и сарадника који покривају укупан број часова на студијском програму. На овом студијском програму ангажовано је 5 наставника са пуним радним временом и 2 наставника са делом радног времена . Укупно ангажовање ових наставника није веће од 12 часова недељно. Испуњен је захтев о 70 % часова активне наставеод стране наставника са пуним радним временом (прецизније 74.36%). Број сарадника је довољан и у складу са захтевима стандарда. Ангажовано је 3 асистената  а њихово ангажовање не превазилази 10 часова недељно. Научне и стручне квалификације наставног особља одговарају научном пољу Природно-математичких наука. Сваки наставник има најмање пет референци из уже научне области из које изводи наставу настудијском програму. Сви релевантни подаци о наставницима (биографија, избори у звање,референце) налазе се у Књизи наставника и на сајту факултета. Величина група за вежбе одговара Допуни стандарда за акредитацију студијског програма.
У документацији стоји да је на располагању 1.317,81 метара квадратних, а број студената на свим програмима ове установе је 480. Пошто је број квадратних метара по студенту 2.75, обезбеђен је довољан простор за извођење наставе у две смене. Постоје три амфитеатра, девет учионица/слушаоница, као и читаоница и библиотека. Шест комјутерских лабораторија су од посебног значаја за овај програм. Постоје кабинети и канцеларије (седам од по двадесетак квадратних метара). Постоји потребна опрема, три сервера, преко сто радних станица, штампачи, видео пројектори  и други пратећи уређаји. Од 125 библиотечких јединица велика већина су књиге рачунарске тематике углавном страних аутора, од којих је мањи део преведен на српски језик. 
Извештај о самовредновању није дат, већ само правилници. Мере за контролу квалитета се односе пре свега на спровођење анкета. Каже се да у спровођењу самовредновања и унапређења квалитета студијских програма и наставног процеса учествују Наставно-научно веће, Комисија за контролу квалитета и Студентски парламент. Није јасна улога студената у контроли квалитета осим кроз анкете, не образлаже се рад студената у представничким телима, могућности утицаја на одређивање ЕСПБ по предметима, итд. Документација не садржи извештај о самовредновању (прилог 11.1). Постоји Комисија за контролу квалитета али су у њој сви представници наставног особља, дакле нема студената нити представника администрације.     
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ УНИОН - РАЧУНАРСКИ ФАКУЛТЕТ за студијски програм Мастер академске студије - РАЧУНАРСКЕ НАУКЕ у оквиру поља природно-математичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ УНИОН - РАЧУНАРСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT БЕОГРАД, КНЕЗ МИХАЈЛОВА 6/6,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 102971356, Матични број: 17489453, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма Мастер академске студије - РАЧУНАРСКЕ НАУКЕ у      оквиру поља природно-математичких наука и то за 15 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

